**दक्षिण पूर्व रेलवे**

**रांची मंडल**

**प्रेस विज्ञप्ति दिनांक : 29/06/2022**

**विषय : हटिया रेलवे स्टेशन का निरीक्षण |**

आज दिनांक 29/06/2022 को रांची रेल मण्डल के वरिष्ठ मण्डल वाणिज्य प्रबन्धक सह मुख्य जनसम्पर्क अधिकारी श्री निशांत कुमार द्वारा हटिया रेलवे स्टेशन का आकस्मिक निरीक्षण किया गया | आकस्मिक निरीक्षण के दौरान अधिकारियों ने स्टेशन कार्यालयों जैसे स्टेशन अधीक्षक ऑफिस, बूकिंग ऑफिस, आरक्षण कार्यालय, पार्सल कार्यालय आदि में हो रहे कार्य तथा पत्रावलियों का निरीक्षण किया, इसके पश्चात उन्होने स्टेशन पर यात्री सुविधाओं, स्टेशन की सफाई व्यवस्था का भी निरीक्षण किया | निरीक्षण के दौरान स्टेशन के साफ सफाई में कमी पायी गयी जिसके लिए 5000/- रूपये तथा पे एंड यूज़ सौचालय के बाहर दर सूची (Rate list) नहीं लगे रहने के कारण 2000/- रूपये का जुर्माना लगाया गया साथ ही जहां- जहां त्रुटियां नजर आई उसे यथाशीघ्र ठीक करने के निर्देश स्टेशन प्रबन्धक तथा संबंधित सुपरवाइज़र को दिया |

साथ ही आज स्टेशन इंप्रूवमेंट ग्रुप (एसआईजी) की टीम द्वारा भी हटिया रेलवे स्टेशन का निरीक्षण किया गया |टीम में सहायक मण्डल वाणिज्य प्रबन्धक श्री अनिल जरई, सहायक मण्डल यांत्रिक अभियंता श्री ए के सिंह, सहायक अभियंता श्री एस के चौधरी एवं सहायक विद्युत अभियंता (सामान्य) श्री शिलादित्य पति ने सम्मिलित रूप से स्टेशन पर उपलब्ध यात्री सुविधाएं जैसे खानपान के स्टॉल, स्टेशन पर स्थित फूड प्लाजा, सभी खान पान स्टॉल के किचन, यात्रियों के लिए वेटिंग हाल , सौचालय, लाइट, पंखे एवं पानी के नल की उपलब्धता का निरीक्षण किया साथ ही स्टेशन परिसर की स्वच्छता, यात्रियों के बैठने की व्यवस्था, गीला कचरा एवं सूखे कचरे को अलग-अलग डालने के लिए कूड़ेदान की व्यवस्था, आरक्षण कार्यालय ,बुकिंग कार्यालय , पार्सल कार्यालय बेडरोल की व्यवस्था एवं सर्कुलेटिंग एरिया का विस्तृत निरीक्षण किया | निरीक्षण के दौरान जहां जहां सुधार की जरूरत थी उन बिन्दुओं को एसआईजी टीम द्वारा नोट किया गया तथा उन्हे संबन्धित विभाग एवं अधिकारियों को सुधार के लिए निर्देशित कर दिया जाएगा |

...................................................................................................................................................